Trias Tengah

Dalam skala masa geologi, Trias Tengah merupakan nama untuk epok kedua daripada tiga epok yang ada pada tempoh Trias, atau pertengahan kepada tiga siri di bawah sistem Trias jika dibahagikan secara kronostratigrafi. Epok Trias Tengah menjangkau masa antara  jtd (juta tahun dahulu) dan  jtd. Ia didahului oleh Epok Trias Awal dan diikuti oleh Epoch Trias Akhir. Epok Trias Tengah terbahagi kepada usia/peringkat Anisian dan Ladinian.

Dahulu, siri tengah pada sistem Trias ini juga dikenali sebagai Muschelkalk. Nama ini kini hanya digunakan untuk unit tertentu stratum batuan dari Eropah barat yang menjangkau tempoh masa yang seakan dengan epok Trias Tengah.

 Kehidupan pada epok Trias Tengah 
Selepas berlakunya peristiwa kepupusan Perm–Trias, yakni peristiwa kepupusan yang paling dahsyat antara semua peristiwa kepupusan yang tercatat, kehidupan di Bumi pulih secara beransur-ansur. Sewaktu epok Trias Tengah, banyak kumpulan organisma yang kembali mencapai kepelbagaian yang lebih tinggi, seperti reptilia marin (contoh seperti iktiosaur, sauropterigia, talatosaur), ikan bersirip ruji serta banyak kumpulan invertebrata lain seperti moluska (seperti amonoid, bivalvia, gastropoda).

Epok Trias Tengah masih tidak kelihatan sebarang bukti fosil berkenaan tumbuhan berbunga, sebaliknya hanya terdapat paku-pakis dan lumut. Bentuk dinosaur kecil mula muncul, seperti Nyasasaurus dan iknogenus Iranosauripus.

 Rujukan